text: মোঃ শামসুল হক (১৯৩৩–২৩ নভেম্বর ২০২০) বাংলাদেশের ময়মনসিংহ জেলার রাজনীতিবিদ ও মুক্তিযুদ্ধের সংগঠক যিনি তৎকালীন ময়মনসিংহ-১০ আসনের সংসদ সদস্য ছিলেন।
  
  জন্ম 
  মোঃ শামসুল হক ১৯৩৩ সালে ময়মনসিংহ জেলার গফরগাঁওয়ের পাইথল ইউনিয়নের শহিদনগর গ্রামে জন্মগ্রহণ করেছেন।
  
  রাজনৈতিক জীবন 
  
  শামসুল হক মুক্তিযুদ্ধের সংগঠক ছিলেন। স্কুল থেকেই তিনি রাজনৈতিক জীবন শুরু করেন। ১৯৭০ সালে তৎকালীন পাকিস্তান জাতীয় পরিষদ নির্বাচনে ময়মনসিংহ জেলার গফরগাঁও এবং ভালুকা দুইটি আসনে আওয়ামী লীগের মনোনীত প্রার্থী হয়ে এমএনএ নির্বাচিত হয়েছিলেন। ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে ময়মনসিংহ-১০ আসন থেকে সংসদ সদস্য নির্বাচিত হয়েছিলেন।
  
  মৃত্যু 
  
  শামসুল হুদা ২৩ নভেম্বর ২০২০ সালে মৃত্যুবরণ করেন।
  
  তথ্যসূত্র 
   
  
  বিষয়শ্রেণী:২০২০-এ মৃত্যু
  বিষয়শ্রেণী:ময়মনসিংহ জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: মোঃ শামসুল হুদা (ময়মনসিংহের রাজনীতিবিদ)